लंबे समय से रोमांस की दुनिया में फ़्रांस का अपना एक अलग विशेष स्थान रहा है.पारंपरिक तौर पर फ़्रांस के लोग बाक़ी यूरोपीय लोगों, ख़ासकर ब्रिटेन के लोगों की तुलना में ख़ुद को ज़्यादा बढ़िया प्रेमी मानते हैं.उनका मानना है कि वो ज़्यादा कामुक और इश्कमिज़ाज होते हैं.लेकिन फ़्रांस की एक प्रतिष्ठित संस्था, फ़्रेंच इंस्टीच्यूट फ़ॉर पब्लिक ओपिनियन के एक ताज़ा सर्वे से इन सभी मान्यताओं को चुनौती मिलती है.ये संस्था फ़्रांस की सबसे पुरानी और सबसे प्रतिष्ठित मार्केट रिसर्च संस्था है.इस सर्वे के मुताबिक फ़्रांस के तीन चौथाई जोड़ों की सेक्स लाइफ़ बेजान हो गई है.इस नए सर्वे में फ़्रांस के एक हज़ार वयस्क जोड़ों ने अपने सेक्स लाइफ़ के बारे में पूछे गए काफ़ी निजी सवालों का जवाब दिया.और इन जवाबों से पता चलता है कि दुनिया को 'फ़्रेंच किस' देनेवाले देश में लोगों की कामवासना का स्तर कितना कम हो गया है.इस सर्वे के मुताबिक 76 प्रतिशत लोगों ने ये कहा कि सेक्स जीवन की परेशानियाँ उनके रिश्ते को प्रभावित कर रही हैं.सर्वेक्षण में शामिल महिलाओं में से एक तिहाई से ज़्यादा ने कहा कि सेक्स से बचने के लिए उन्होंने सरदर्द, थकान या फिर बच्चों के आसपास होने का बहाना बनाया था.छह में से एक पुरुष ने भी माना है कि सेक्स से बचने के लिए उन्होंने भी कुछ इसी तरह के बहाने बनाए थे.लेकिन अब अच्छी ख़बर है कि ऐसे लोगों के लिए मदद मौजूद है.दवा बनानेवाली वो कंपनी जिसने ये सर्वे करवाया है, उसका कहना है कि फ़्रांस के उन जोड़ों के लिए जो अपनी सेक्स ज़िदगी सुधारना चाहते हैं, वो जल्द ही एक सूचना अभियान शुरू करने जा रही है.